
O Ajakirja mistahes osade kopeerimine ilma allikale viitamata on keelatud 


Lugejale 


Suvi on kohe-kohe saabumas, ja meie ühing láheb suvepuhkusele. Katkestame ajutiselt 
abivajajate vastuvótu Toompuiestee kontoris. See ei táhenda, et meid ei saa kátte telefoni 
vôi interneti teel. Meile vóib alati helistada vói kirjutada ja alati püüame oma vôimaluste 
piirides abistada. Aga ükski nõuanne ei aita, kui selle järgi ei toimita. Selleski ajakirjas on 
mõningaid soovitusi, mis on kasuks inimestele, kellele need on mõeldud. On vaid vaja tulla 
välja mugavustsoonist ja võtta oma tervise eest hoolitsemine oma kätte. See vajab vaid 
natuke muutusi oma igapäevaelus. Kuid tulemused võivad olla seda vähest vaeva väärt. 
Kõik, mida me oma ajakirjas avaldame, on kellegi poolt järele proovitud ja heaks kiidetud. 
Kui haigust ei ole võimalik välja ravida, on seda omati võimalik leevendada ja sellega koos 
elada. Jõudu selleks! 


Neinar Kudevita-“ 


Inimesed, kellel on Meniere i haigus, on pidevas voitluses 


Nad árkavad igal hommikul teadmata, kas nad on vôimelised elama selle pãeva üle ilma 
haigushoogudeta. Kas nad suudavad kóndida, juhtida autot, lugeda, minna válja, ronida 
treppidest üles ja alla, ja palju muud? 


Nad võitlevad vertiigo, pearingluse, iivelduse, väsimuse, tasakaalutuse, tuikumise, 
ärevuse, depressiooni, viha ja paljude muude ebameeldivate nähtustega päeva jooksul. 


Mis on kõige halvem nende elus? Ei, see ei ole haiguse poolt põhjustatud ebameeldivus. 
See ei ole ka ravimite võimalik kõrvalmõju. See on kaasinimeste tahtmatus või suutmatus 
mõista põdeja olukorda. 


Kuna inimene ei paista väliselt olevat haige, ei peeta teda haigeks ja oodatakse temalt 
sama, millega saab hakkama terve inimene. Paraku ei ole see võimalik. Paljud menieerikud 
kaebavad väsimuse üle. See ei ole väljamõeldud väsimus, vaid inimese tegelik olukord. 
Olen esitanud küsimuse: kas teil esineb väsimust, niihästi Soome, kui ka USA 
Menierefoorumis ja vastuseks olen saanud "jah". Kusjuures paljud ei ole seni seda veel 
endale teadvustanudki. Väsimust on peetud normaalseks, kuigi tegelikult on see tingitud 
haigusest. Sellepärast ei tohi menieerik seada endale suuri eesmärke, vaid peab proovima 
elada rahulikult. Vajaduse korral tuleb selgitada kaasinimestele oma olukorda ja loota nende 
mõistvale suhtumisele. 


Heinar Kudevita 


Kodune voimlemissaal 


Teame ju kõik lauset: "Terves kehas terve vaim." Kes meist ei tahaks olla terve? Aga 
kahjuks ei arvesta tegelikkus alati meie soovidega. 

Niisiis - terves kehas terve vaim. Aga kui meie keha ei ole enam terve? Kas siis võime 
lüüa oma järelejäänud tervisele käega? Kindlasti mitte. Inimkeha on imeline. Kui me 
anname omapoolse panuse, võime parandada oma olukorda tunduvalt. 

Menieerikute suurim probleem on tasakaalu halvenemine. Seda on võimalik parandada 
vastavate harjutustega. Üks lihtsamaid vahendeid selleks on tasakaalupadi. See kujutab 
endast õhuga täidetud kummist patja, millel on mitu otstarvet. 


Seda võib kasutada tasakaaluharjutusteks. (Ärge kartke, see peab vastu üsna soliidsele 
kehakaalule!) Sellel balansseerides on vähemalt alguses vajalik kindlasti hoolitseda selle 
eest, et teil oleks millestki kinni hoida. Hiljem, kui tasakaal on juba kindlamaks muutunud, 
võib sellel seista ka ilma toeta. Ettevaatus on siiski soovitav. Mingeid kindlaid harjutusi ei 
ole vaja teha - padi hoolitseb juba ise selle eest, et peate pidevalt tasakaalu otsima. 


Teiseks sobib padi suurepáraselt ka istumisaluseks, et váltida seljavalusid. Padi ei lase 
nimelt hoida selga liikumatus asendis, nagu see pahatihti kipub olema istuva töö puhul. 

Padja küljed on erinevad. Üks neist on sile, teine kaetud kummist "nupukestega", mis 
masseerides ergutavad vereringet. Inimene valib ise, kumb pool tundub talle meeldivam. 
Soovitaksin siiski kasutada nuppudega poolt. Kui see tundub istudes esialgu ärritavat, siis 
võib selle katteks kasutada käterätikut, mis leevendab veidi ärritust. 


Teiseks heaks vahendiks tasakaaluharjutuste jaoks on suur pall. Sellega on rohkem 
probleeme, sest mitte igaühe eluruumid ei vóimalda nii suure vôimlemisvahendi olemasolu. 
Ükskõik, milliseid harjutusi me ka ei teeks, on tähtis see, et kõiki sooritatakse suhteliselt 
aeglases tempos. 


Vahendite olemasolu üksi ei garanteeri tulemusi, kui neid ei kasuta. Proovime muuta endale 
harjumuseks, et me pidevalt ohverdaksime kasvõi veerand tundi päevas oma tervise heaks. 
Keegi teine meie eest seda teha ei saa. 


Tasakaalupadja kohta kirjutab Den za Dnjom: 
Imepadi, mis päästab kontoriroti selja 

21. juuni 2015 

Niina Ratšinskaja, Marina Lohk reporter 

Patsient Oleg Shevtsuk ja füsioterapeut Aljona Säilev. 


Tasakaalupadi on kummist ümmargune täispuhutud lapik padi, mida kasutatakse istumise 
all ning mis tugevdab korsetilihaseid, parandab rühti ja aitab leevendada lihaspingeid, 
kirjutab venekeelne nädalaleht Den za Dnjom. 


«See kompaktne trenažöör ei ole kallis, ei võta palju ruumi, on äärmiselt efektiivne ja tal ei 
ole vastunäidustusi,» rääkis füsioterapeut Aljona Säilev. Ta selgitas, et tegemist on kummist 
«pannkoogiga», mis on täis puhutud, kuid õhku on seal sees täpselt nii palju, et padi oleks 
kergelt tühi. 


Nii tekib ebastabiilne pind, ja kui selle peal kas istuda, seista vôi isegi lamada, sunnib see 
töötama isegi váikeseid lihaseid, mis tavaliselt ei tööta ja mida on vôimatu pumbata isegi 
jôusaalis. Need on stabilisaatorlihased, mis vastutavad rühi eest ja asuvad vahetult selgroo 
lühedal. Neid saabki treenida vaid ebastabiilsel pinnal. 


Tasakaalupadja saab osta sporditarvete poest ning see on kasulik igas vanuses inimestele 
nii tööl kui kodus kasutamiseks. «Pange see tóótoolile ja reguleerige tool sellisele 
kõrgusele, et tekiks ergonoomiline asend — nii, et käed saaks panna laua peale või 
käetugedele,» soovitas füsioterapeut. 


Ent sellise padja peal istuda pole sugugi mugav. Keha peab pidevalt vaeva nägema 
tasakaalu hoidmisega, pingutades selja-, kõhu- ja tuharalihaseid. Kuid selles seisnebki 
tasakaalupadja mõte. Sel moel on keha sunnitud tahes tahtmata need seitse-kaheksa tundi, 
mis me tööl veedame, töötama. Lisaks tuletab selline asend meelde, et aeg-ajalt tuleks püsti 
tõusta ja end liigutada. 


Kui istuda padja esiotsa peale, läheb automaatselt selg sirgu, sest küürus seljaga sellises 
asendis istuda on võimatu. Abi võib sellisest padjast olla ka neil, kellel on jalad paistes. 
«Kui me istume, jääb jalgades sundasendi tõttu seisma nii vere- kui ka lümfiringe. Sellisel 
padjal istudes parandame mingil määral ka seda olukorda,» rääkis Säilev. 


Isegi lihtsalt sellise padja peal istudes saab panna tööle ja tugevdada kõhu- ja küljelihased 
ning võidelda tselluliidiga, parandades verevarustust reites. 


Seejuures on alati võimalik lisada juurde harjutusi. Näiteks võtta tasakaalupadi aeg-ajalt 
toolilt ning asetades see põrandale, proovida sellel seista. 


«Erinevad tootjad toodavad erineva disainiga tasakaalupatju. Kuid tavaliselt on üks padja 
pind sile ja teine mummuline. Kui seista mummulise poole peal ilma jalatsiteta, saab sellisel 
moel masseerida jalataldu, kus asub palju punkte, mis vastutavad kogu organismi töö eest,» 
rääkis füsioterapeut. 


«Ent kõige tähtsam — sellisel padjal seistes treenime me ka tallalihaseid. Tänu sellele 
töötavad ka lümfisooned, mis tähendab, et paraneb lümfiringe, samuti rüht ja 
tasakaalutunnetus.» 


Kükid seljavalude vastu 


Alguses on sellise padja peal parem seista kuskile toetades — näiteks hoides ühe või kahe 
käega kinni lauast või seinast. Eesmärgiks on seejuures hoida tasakaalu ja seista sirgelt, 
mitte ühelt jalalt teisele vaarudes. Mõne päeva pärast, kui tasakaalu hoidmine muutub 
kergemaks, võib proovida käed ka vabaks lasta. Tasakaalu hoidmiseks on üks nipp — pilk 
tuleb fokusseerida kaugele ühte kindlasse punkti. 


Need, kes suudavad padja peal juba ilusti seista, võivad proovida teha kükke. Alguses ei 
tasu väga sügavaid kükke teha ja parem on ka kätega kuskilt kinni hoida. Vaikselt võib üle 
minna sügavamatele kükkidele. Seejuures töötavad tuharalihased, mis peaksid olema väga 


tugevad, et rúht oleks hea. Vastasel juhul kallutab inimene keha tahtmatult ettepoole ja 
tasakaalufunktsiooni tagavad teised lihased. Tulemusena vôib hakata valutama selg. 


«Inimene läheb arsti juurde, kes teeb röntgenpildi ja ütleb, et seljalülidega on kõik korras. 
Kuid valud jätkuvad. Sellisel juhul tuleb testida lihaseid ja teha vajalikke harjutusi.» 


Kui tunnete end tasakaalupadjal kükkides juba kindlalt, võib asuda järgmise harjutuse 
juurde: kükkida silmad kinni. Silmad aitavad meil nimelt samuti tasakaalu hoida. Kui silmi 
pole abistamas, peame usaldama oma kehatunnetust ja tasakaaluaparaati. 


«Ei tasu oodata koheseid tulemusi, kuid pikkamööda märkate, et valu läheb mööda ja rüht 
paraneb,» rääkis füsioterapeut. Väga oluline on tema sõnul regulaarsus — neid lihtsaid 
harjutusi tuleks teha sama süstemaatiliselt nagu hambapesu. 


Internetist leiab ohtralt harjutusi tasakaalupadjaga, kuid füsioterapeut hoiatab isetegevuse 
eest. Paljusid harjutusi tuleks vähemalt alguses teha koos füsioterapeudiga. 


Tasakaalupadja kasutamise eelised: 

Aitab kaasa õige rühi kujunemisele 

Jaotab seljalülidele langeva koormuse istumise ajal ühtlasemalt laiali 
Treenib tasakaaluaparaati 


Parandab puusa-, selja-, jala- ja kõhulihaste ning ka stabiliseerivate lihaste toonust 


"Korvakohin ei häiri mind enam” 


Tampere 
29.12.2011. 


Faktid 

Tinnitus on kõrvakohin, millel ei ole välist põhjustajat. Tinnituse puhul ei saada 
kuulmisnärv aju kuulmiskeskusesse kuuldud heli, vaid kas sisekõrvas või peas tekkinud 
impulsse. Tinnitust tajutakse erinevalt: peas võib kuulda mürisevat töökoda, pahisevat koske 
või helisevat telefoni. See on paljudele inimestele tuttav nähtus. 


Tinnitus ei ole otseselt haigus, vaid sümptom 


Enamasti köigil kumisevad kórvad vahete-vahel. Umbes 45% inimestest játkub see 
pikemalt ja umbes 10 - 15% on tinnitus pidev. 1-2% inimestest tunnetab tinnitust vága 
háirivana. nende uni on häiritud ja töövõime langeb. Esineb ka masendust või depressiooni. 


Elukutsete järgi kannatavad tinnituse all kõige sagedamini muusikud, sõdurid ja 
tööstustöölised. 


Tinnitust esineb ka kurtidel. 


Mis põhjustab tinnitust? 


Tinnituse algpõhjuseks võib olla viibimine mürarikkas ruumis. Samuti võib tinnitus tekkida 
kõrvapõletiku poolt tekitatud ajutise kuulmislanguse ajal. 


Liiklusavariid, löök peapiirkonda või äkiline kuulmiskaotus võivad põhjustada tinnitust. 
Sellistel põhjustel tekkinud tinnitust ei ole võimalik ravida, kuna heliaisting on jäänud 
püsivalt kuulmismällu. 


Sellele lisaks võib põhjuseks olla kõrgenenud vererõhk, kaela ja õlavöö lihaste 
pingesolek, aneemia või kuulmekanali ummistus. Neist tingitud tinnitust on võimalik 
enamasti parandada või siis oluliselt leevendada. 


Tinnitusele mõjuvad halvendavalt stress, väsimus, suitsetamine, alkohol ja füüsiline 
ülekoormus. 


Viimased uuringud on siiski andnud mõnigat lootust tinnituse all kannatajatele. Näiteks 
West Texas ARM ülikoolis läbiviidud testid on näidanud, et teatud ajuosa mõjutamisel võib 
tinnituse kaotada täielikult. 


Soome Kuulmisliidu juhataja Pekka Lapinleimu arvates on neil uuringutel tõepõhi all. 


- Küsimuses on tipptasemel uuringute objektiivsed meetodid. Uued uuringutulemused 
võimaldavad kasutada paremaid teraapiavõimalusi. On hea, et võib-olla juba varsti on meil 
võimalus kergendada selliste inimeste olukorda, kes kannatavad invaliidistava tinnituse all. 
Siiski on see praegu alles katsetuste tasemel ja tulemusi ei maksa loota nii pea. 


Tinnitusega toimetulek 


1. Kuulmisliidu juhataja Pekka Lapinleimu sõnade kohaselt on oluline tunda tinnituse poolt 
põhjustavaid ebameeldivusi. Kui tinnitus mõjub elukvaliteeti halvendavalt ja sellega liitub 
kuulmislangus, on vaja kindlasti pöörduda arsti poole. Selleks võib olla üld- või kõrvaarst. 
Kõrvade ja kuulmisega seoses võib ilmneda tinnituse põhjustaja - näiteks vaigukork 
kuulmekäigus, keskkõrvapõletik, mis tekitavad tinnituse ja kuulmislanguse. 


2. Tinnitussümptomid on individuaalsed, nagu ka ravi ja teraapiavormid. Kui kuulmislangus 
on märgatav, sobib esmaseks teraapiavahendiks kuuldeaparaat, mis aitab kompenseerida 
kuulmislangust ja vähendab samas tinnituse kuuldavust. 


3. Tinnituse levinud teraapiavormiks on ümbritseva keskkonna rikastamine meeldivate 
helidega. Arst või terapeut annavad nõu, kuidas seda kõige paremini teha. 


4. Soovitatud ja mõjuv teraapia on ümberõppimismeetod. Selle teraapia eesmärgiks on 
kaotada organismi vastupanu tinnitushelile ja selle loomulikuks tunnistamine. Selle puhul 
vastureaktsioon tinnitusele kaob ja inimene võtab seda kui loomulikku nähtust, mis ei tekita 
tervislikke probleeme. Tinnitusheli ei kao seejuures, kuid patsient lakkab sellele tähelepanu 
pööramast, see ei häiri teda rohkem, kui kella tiksumine. 


5.Lapinleimu sõnade kohaselt on tähtis saavutada seda, et tinnitus ei halvendaks 
elukvaliteeti. Patsiendil on oluline õppida tundma neid tegureid, mis võimendavad 
olemasolevat tinnitust ja püüda neid vältida. See nõuab järjekindlat tegelemist iseendaga. 


"Heli on valjenenud” 


Pensionil olev piirivalve ohvitser Kalevi Tikka sõnade kohaselt tinnitus on kutsehaigus ehk 
teiste sõnadega mürasaaste tulemus, kuna ta tegutses pikki aastaid piirivalvurite koolitajana 
muuhulgas lasketiirus. 


- Tööelus sai ta pensionile 15% invaliidina kuulmislanguse tõttu. Sel ajal ei olenud tinnitus 
veel pidev. Tema tinnitus algas nö. salaja ja alles hiljem muutus see pidevaks, kuigi esialgu 
oli see vaikne. Aastate jooksul on tinnitusheli valjenenud ja ajuti on see häirivalt vali. 


Tikka on siiski õppinud elama normaalselt ka siis, kui tinnitusheli on olnud eriti häiriv. 


- Kui lähen magama ja kui ümberringi on vaikne, siis tinnitus on kõige tugevam. Siis pean 
proovima lükata selle mõttes eemale ja kinnitama endale, et kumisegu kõrvad, ma ei kuule 
seda. Nii on mul võimalik jääda magama. Seni on selline meetod olnud minu puhul kasulik. 


Tikka soovitab tinnituse all kannatavatel inimestel pöörduda võimalikult ruttu arsti 
vastuvõtule. 


- Mine kõrvaarsti vastuvõtule, kes teeb kindlaks, et tinnitust ei põhjusta mingi haiguslik 
nähtus. Küsi arstilt, kas on võimalik saada mingit teraapiat. See aitab üle saada tinnituse 
poolt põhjustatud ebamugavustest ja võimaldab unustada tinnitust. 


- Ära jää haletsema oma saatust, vaid ela, nagu ennegi. Liitu inimestega, kes kannatavad 
samasuguse vaevuse all. Räägi nendega, saa nõuandeid ja paku välja omapoolseid, kui sul 
on neid aja jooksul kogunenud. Nii saad tuge. Tegele endaga. Tee kindlaks, mis sulle sobib, 
mis mitte. Mitte keegi ei saa seda sinu eest teha. Pikapeale on võimalik tinnitusega harjuda. 


TEKST DANIEL STÖCKLI 


Autori loal tõlkinud soome keelest Heinar Kudevita 


Leiud internetist 


MeniQ 


MeniQ, õhusurvel töötav pulsaator on välja töötatud 
Meniere'i haiguse raviks. See kujutab endast portatiivset 
seadet, mis saadab lühikesi õhusurveimpulsse sisekõrva 

; ega vaja töötamiseks mingeid läbi kuulmekile 
ad. ( paigaldatud Sunte. Raviga võib alustada vahetult peale 
seadme soetamist. 

MeniQ on välja töötatud füüsikute ja patsientide 
koostöö tulemusena. Kliinilised katsetused on osutanud, 
et MeniQ kergendab efektiivselt Meniere'i haiguse 
sümptomeid. Juba mõnenädalase kasutamise järel on 
pearinglus tavaliselt kadunud ja teised ebameeldivad 
sümptomid on leevenenud. MeniQ-l ei ole kõrvalmõjusid. Ravi võib olla ennetav, kuid seda 
kasutatakse ka ägedate haigushoogude puhul. 


Kuidas MeniQ töötab? 


Ravi koosneb masseerivatest õhuimpulssidest. Meniere'i haiguse puhul on tegemist 
sisekõrva endolümfaatilise vedeliku surve tõusuga. Ravikuuri kestel saadab MeniQ 
sisekõrva kergeid suruõhuimpulsse. Mõne nädala pärast väheneb endolümfi kogus 
normaalse tasemeni ja Meniere'i haiguse sümptomid kaovad. 


MeniQ komplekt 


Kaks vôimalust MeniQ kasutamiseks 


Sama lihtne, nagu seade ise, on ka selle kasutamine. Kerged vajutamised tekitavad 
kõrvas masseerimisele sarnase aistingu, mis tasakaalustab sisekõrva vedelikusiisteemi. 
Raviseanss kestab ainult mõned minutid. MeniQ mahub lihtsalt taskusse ja on alati 
kasutusvalmis, kui raskem haigushoog peaks üllatama. 


MeniQ-d kasutatakse niihästi ennetava, kui ka juba tekkinud haigushoo puhul. Ennetavalt 
kasutatakse seda 3 korda päevas, kui selleks vajadus on. MdeniQ-d võib kasutada voolikuga 
või ilma ja see peatab efektiivselt haigushoo. MeniQ mahub lihtsalt igasse taskusse ja on 
alati käepärast, kui selleks vajadus peaks tekkima. 


Konstruktiivselt on seade väga hästi läbi mõeldud. 
e Väike ja kerge, mahub taskusse või käekotti 
e Lihtne kasutada ja töökindel 
e Raviga saab alustada kohe, et peatada haigushooge 


e Võimalik kasutada kõikjal - kodus, tööl, reisil olles 


+ MeniQ annab inimesele vabaduse ja kindlustunde 
e 25-aastane garantii 


Kommentaar: 

Nagu paljude küsitava kasuteguriga toodete puhul on ka siin mitmeid vasturääkivusi. 
Kõnesolevat ravi võib vaadelda pneumomassaažina, mida kõrvaarstid teevad tavaliselt nina 
kaudu, mille puhul õhusurve juhitakse keskkõrva. Antud juhul toimub see väliskõrva kaudu. 
Arusaamatuks jääb, kuidas sellisel juhul õhusurve võib mõjutada sisekõrva. See on võimalik 
ainult kuulmeluukeste vahendusel, mis aga ei ole kuigi tõenäoline, sest kuulmeluudele on 
omane ka kaitsefunktsioon valjude helide puhul. Kuulmekile vastu saabuvaid õhuimpulsse 
võib vaadelda, kui väga valju heli, mille puhul kuulmisluud "lukustavad" kõrva. Pildi järgi 
on tegemist üsna lihtsa seadmega, mida aga ei saa väita selle hinda vaadates. Selle eest 
tahetakse ei rohkem ega vähem, kui 199.20 € Seejuures ei õnnestunud leida ühtegi viidet 
selle ravivale toimele. Muuseas: dr. Mastepanova kasutab tinnituse väidetavaks raviks 
samuti pneumomassaazi. 


Kuulsaid menieerikuid 
Les Paul (9.06.1915. - 13.08.2009.) 


Les Paul oli Ameerika džässkitarrist ja üks esimestest elektrikitarri loojatest, mille heli 
võimaldas esitada hiljem populaarseks saanud rock `n rolli. 2003. aastal oli ta valitud 46. 
parimaks kitarristiks tuntud rock `n rolli ansambli Rolling Stones poolt ja tema leiutust on 
alates selle loomisest alates laialt kasutatud niihästi amatööride kui professionaalide poolt. 
Paul kannatas keskkõrvapõletikust tingitud kõrva kuulmekile augustumise, Meniere'i 
haiguse ja ägeda artriidi all, mis moonutas ta mõlema käe sõrmi. Ta suutis siiski toime tulla 
oma mänguriista käsitsemisega ja töötas välja tehnika, mis aitas tal üle saada oma puuetest. 


https://et.wikipedia.org/wiki/Les Paul 


Head suve algust! 


